3 ก้าวสู่ความมั่นคั่งในทองคำ ช่วงที่ 2 ตอนที่ 2
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

....นพ.กฤชรัตน์ หิรัณยศิริ
วินัยการลงทุนที่ดี เป็นสิ่งที่นักลงทุนจะต้องปฏิบัติตามอย่างเคร่งครัดในขณะที่ลงทุน เพื่อให้การลงทุนสามารถทำได้อย่างมีแบบแผนที่ถูกต้อง
วินัยข้อที่ 3 ต่อจากสัปดาห์ที่แล้ว เขียนไว้ว่า “อย่าซื้อขายเกินตัว” ซึ่งเป็นวินัยที่จะบ่งบอกถึงความมีระเบียบ และการวางแผนเงินลงทุนที่ดี และถูกต้องตั้งแต่เริ่มต้น เพราะการลงทุนที่ดี ต้องรู้ยอดเงินต้นของเราก่อน ตามที่ได้พูดไปแล้ว ในกฎข้อที่ 1 เพราะการลงทุนมีความเสี่ยงในระดับหนึ่ง ที่นักลงทุนจะต้องเข้าใจ และต้องระลึกเสมอว่า การบริหาร port การลงทุน ถ้าไม่มีหลักการบริหารตั้งแต่เริ่มต้น พอลงทุนไปก็จะมักเติมเงินเข้าไปตลอดเวลา ไม่ว่าจะเป็นการเติมเพื่อกลบขาดทุน หรือเติมเพื่อหวังให้ได้กำไรเยอะๆ เพราะความโลภ ดังนั้น การลงทุนที่ดี จึงต้องบริหารยอดเงินต้น ในการลงทุน ตั้งแต่บันไดขั้นที่ 1 ด้วยซ้ำไป
วิเคราะห์ทางเทคนิค
สำหรับราคาทองคำในสัปดาห์ที่ 1721 พ.ค. 2553 ทองคำกระโจนเข้าสู่ขาขึ้นต่อเนื่อง โดยในสัปดาห์ที่แล้วปรับตัวสูงขึ้น จากระดับเริ่มต้นในวันจันทร์ที่ 10 พ.ค. ที่ระดับ 1,197 เหรียญ ปิดตลาดวันศุกร์ ที่ 1,232 เหรียญ เรียกว่า 5 วันปรับตัวเพิ่มขึ้น 35 เหรียญ แต่ในระหว่างสัปดาห์ยังสามารถปรับตัวเพิ่มขึ้นไปทำจุดสูงสุดในประวัติศาสตร์ ที่ 1,249 เหรียญ ด้วยซ้ำ หลังจากนั้น มีแรงเทขายอย่างหนัก จากการขายทำกำไรในวันพฤหัสบดีและวันศุกร์ ในคืนวันศุกร์ ตลาด Comex มีการเคลื่อนไหวของราคารวดเร็วรุนแรงตกลง จนทำต่ำสุดที่ระดับ 1,217 เหรียญ ก่อนที่จะกลับมาปิดที่ 1,233 เหรียญ ในเชิงเทคนิค กราฟเกิดเป็นสัญญาณรูปแบบ Doji Oscillator รายวัน เป็นลักษณะทรงตัวในทิศทางระดับสูง โดยที่สัญญาณ MACD ยังเป็นสัญญาณบวกต่อเนื่อง
ในสัปดาห์นี้ เรายังคงคาดว่า ราคานี้จะสามารถปรับตัวเพิ่มขึ้นได้อีก และมีโอกาสที่จะทะลุ 1,250 เหรียญ ขึ้นไปด้วยซ้ำ เพราะทางเทคนิคดูจะแข็งแรง และสามารถดีดกลับมา หลังจากเกิดแรงเทขายทำกำไรอย่างหนัก แนวต้านถัดไปอยู่ที่ระดับ 1,250 เหรียญ แนวรับอยู่ที่ 1,220 เหรียญ 
คำแนะนำสำหรับนักลงทุนที่ถือทองคำแท่ง ให้ขายทำกำไรต่อเนื่อง และรอจังหวะช้อนซื้อ เมื่อราคาย่อตัว
นักลงทุน Gold Futures เข้าออกเล่นเป็นรอบ ผู้ถือ Short ควรลดสถานะ Short ลงบ้าง ไม่มากก็น้อย 
MTS Gold Futures เปิดบริการซื้อขายทองคำแท่งแล้วที่ Central World จะเปิดให้บริการทันทีที่เหตุการณ์สงบ เพื่ออำนวยความสะดวกแก่นักลงทุนใจกลางเมืองสนใจ ติดต่อ 022225959